Man sterf ná motor teen wal af rol | Maroela Media
'n Man in sy 70's is dood en 'n man in sy 20's kritiek beseer nadat die voertuig waarin hulle was, by 'n wal af gerol het op die R56 in Richmond, Pietermaritzburg.
Russel Meiring, woordvoerder van ER24, het gesê met paramedici se aankoms op die toneel het hulle die voertuig op sy dak aangetref sowat 50m teen die wal af. Twee mans is sowat 10m en 20m van die wrak af gevind.
Volgens Meiring is die man in sy 70's op die toneel dood verklaar. Die tweede man was in 'n kritieke toestand. Paramedici het hom onmiddellik gestabiliseer voordat hy met 'n draagbaar na die ambulans langs die pad gedra en na 'n nabygeleë hospitaal geneem is vir verdere behandeling.
Sjoe Genis, dis kwaai !?
Maroela, die woord "dood" is weggelaat in paragraaf drie by "op die toneel . . . . . . . verklaar".
Dankie vir jou terugvoer, die berig is gewysig.
Lees ek verkeerd of is die berig nognie verander soos hierbo beweer nie?
Jy's reg Lindie….sy het seker eers gaan tee drink!
Weet jy, daar was eenkeer 'n visserman in die kaap wat kreef vang en in sy rugsak pak. toe hy huistoe gaan los hy die sak oop. 'n man stop hom en sê sy rugsak is oop, die kreef gaan uitklim. Die visser sê toe so ewe "moenie worry nie, hierdie is afrikaanse krewe. As een bo uit kom, trek die ander hom af". Hel mense, 'n man is dood en julle stry oor 'n word wat uitgelaat is. As dit dan so maklik is om 'n koerant te publiseer, doen dit asseblief dan beter. Dit is seker moeilik om die enigste perfekte mense in die wêreld te wees jong.